HR Službeni list Europske unije C 206/2

O sljedećim se informacijama obavještavaju: AL-NASSER, Abdelkarim Hussein Mohamed, AL YACOUB, Ibrahim Salih Mohammed, IZZ-AL-DIN, Hasan (također poznat kao GARBAYA, Ahmed, također poznat kao SA-ID, također poznat kao SALWWAN, Samir), MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), Narodna fronta za oslobođenje Palestine – „PFLP” (Popular Front for the Liberation of Palestine – „PFLP”), Narodna fronta za oslobođenje Palestine – Glavni stožer (Popular Front for the Liberation of Palestine – General Command) (također poznata kao PFLP – Glavni stožer („PFLP – General Command”)), Revolucionarne oružane snage Kolumbije – „FARC” („Fuerzas armadas revolucionarias de Colombia” – „FARC”), koji se nalaze na popisu iz članka 2. stavka 3. Uredbe Vijeća (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma

(vidjeti Prilog Provedbenoj uredbi Vijeća (EU) 2015/513 od 26. ožujka 2015.)

(2015/C 206/02)

Sljedeće informacije namijenjene su osobama, skupinama i subjektima navedenima u Provedbenoj uredbi Vijeća (EU) 2015/513 (1).

Uredbom Vijeća (EZ) br. 2580/2001 (2) predviđeno je zamrzavanje svih financijskih sredstava, druge financijske imovine i gospodarskih resursa koji pripadaju dotičnim osobama, skupinama i subjektima, te da im nikakva financijska sredstva, druga financijska imovina i gospodarski resursi ne budu dostupni bilo na izravan ili neizravan način.

Vijeće je dobilo nove informacije relevantne za uvrštenje gore navedenih osoba, skupina i subjekata na popis. Razmotrivši te nove informacije, Vijeće je u skladu s tim izmijenilo obrazloženje.

Dotične osobe, skupine i subjekti mogu na sljedeću adresu podnijeti zahtjev za pribavljanje ažuriranog obrazloženja Vijeća o tome zašto se zadržavaju na gore spomenutom popisu:

Vijeće Europske unije (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-pošta: sanctions@consilium.europa.eu

Taj zahtjev potrebno je podnijeti do 26. lipnja 2015.

Dotične osobe, skupine i subjekti mogu u bilo kojem trenutku uputiti zahtjev Vijeću, zajedno s popratnom dokumentacijom, za ponovno razmatranje odluke o njihovu dodavanju i zadržavanju na popisu, koji je potrebno poslati na gore navedenu adresu. Takvi se zahtjevi razmatraju po njihovu primitku. U vezi s tim, dotične osobe, skupine i subjekte upućuje se na redovitu reviziju popisa koju obavlja Vijeće u skladu s člankom 1. stavkom 6. Zajedničkog stajališta 2001/931/ZVSP (3). Kako bi se zahtjevi uzeli u obzir pri sljedećoj reviziji, potrebno ih je poslati do 1. srpnja 2015.

Te se osobe, skupine i subjekte upućuje na mogućnost podnošenja zahtjeva nadležnim tijelima relevantne ili relevantnih država članica navedenima u Prilogu Uredbi u svrhu pribavljanja odobrenja za upotrebu smrznutih sredstava za osnovne potrebe ili posebna plaćanja, u skladu s člankom 5. stavkom 2. te Uredbe. Ažurirani popis nadležnih tijela dostupan je na internetu na sljedećoj adresi:

http://ec.europa.eu/comm/external_relations/cfsp/sanctions/measures.htm

(1) SL L 82, 27.3.2015., str. 1.

(2) SL L 344, 28.12.2001., str. 70.

(3) SL L 344, 28.12.2001., str. 93.